Deficit democratico den Reino Hulandes

E deficit democratico den Reino Hulandes a keda defini door di Conseho di Estado na 2001 como: “...e falta di representacion democratico completamente igual di e poblacion di Reino den tumamento di desicion na nivel di Reino”.

En general, ta papia di un deficit democratico ora organisacion o institucionnan aparentemente democratico (particularmente e gobierno di un pais) no ta cumpli cu e principionan di un democracia parlamentario den practica di gobernacion.

Na 1997, Ernst Hirsch Ballin, e tempo ey miembro di Senado, a argumentá den Senado pa establecemento di un Parlamento di Reino. Su suplica a surgi for di e necesidad di e paisnan di e tempu ey, Aruba y Antias Hulandes pa control democratico riba asuntonan di Reino Hulandes.

E falta di ekivalencia (completo) di e cuater pais di Reino ta den esencia en pugna cu e principio di igualdad ancra den e derechonan fundamental di hopi democracia (moderno). februa

 Deficit den funcionamento democratico 
E paisnan Caribense dentro di Reino (Aruba, Corsou y Sint Maarten) ta kere cu nan influencia riba asuntonan di Reino ta mucho limita, di manera cu nan posicionnan por wordo rechasa mucho facil.

Door cu no tin parlamento riba nivel di Reino, no tin un control parlamentario formal riba Conseho di Minister di Reino. No tin o sea tin insufisiente input di representantenan den tumamento di desicion na nivel di Reino, por ehempel den trahamento di legislacion y den monitoreo di e desicionnan di Conseho di Minister di Reino.Naar een Salsa op klompen - Over de toekomst van het Koninkrijk der Nederlanden - 2007 -Wetenschappelijk Instituut voor het CDA- ISBN/EAN 978-90-74493-55-0 

Na 2009, e fraccion di PNP, den seno di Parlamento di Antias Hulandes, a propone pa lanta un Corte constitucional. E Areglo di Cooperacion di Antias Hulandes y Aruba (Samenwerkingsregeling Nederlandse Antillen en Aruba) tabata ofrece oportunidad pa esaki. Un otro opcion ta establecimento di un Corte di arbitrahe, cu lo por duna un veredicto bon balansa den disputanan huridico entre Reino y e paisnan y entre e paisnan mes. Di acuerdo cu e fraccion menciona, establecimento di un organo asina tambe lo conduci na un solucion sostenibel pa e problema di e deficit democratico denter di Reino, cu pa hopi tempo a wordo percibi como urgente.Tweede Kamer der Staten-Generaal

Den su rapport Kiezen voor het Koninkrijk (Skohe pa Reino), ku a keda publica dia 11 di november 2009, e Comision Deficit DemocraticoFuera di e presidente di comision Sra. Brooks-Salmon (na nòmber di Parlamento di Antia Hulandes), e comision tin dos miembro:
mr.ing. H.C. Maduro (na nomber di Parlamento di Aruba) y Prof. Dr. J.Th.J. van den Berg (na nomber di parlamento y senado Hulandes). E ultimo aki a reemplasa Dr. A. Peper, kende na mei 2009, pa motibo di malesa, mester a termina su miembresia di e comision. a provee ​​un tratamento extenso di puntonan di bista riba e deficit democratico. "Kiezen voor het Koninkrijk" op www.tweedekamer.nl. Consulta 23 di januari 2011. Kopie bij eerstekamer.nl. Archivá 28 di februari 2023.. E comision independiente aki a wordo pidi door di Consulta parlamentario pa Relacionnan den Reino (POK) na juni 2008 pa informa tocante e legitimidad democratico di tumamento di desicion den Reino.

E siguiente deficiencianan den funcionamento democratico ta wordo menciona den e rapport "Kiezen voor het Koninkrijk":
 E alcance di legislacion di Reino ta hopi limita.
 Tempo moderno ta pone exigencianan nobo riba tumamento di desicion democratico.
 Aruba, Corsou y Sint Maarten tin oportunidadnan limita pa influencia politica di gobierno.
 E influencia di Aruba, Corsou y Sint Maarten riba formacion di legislacion nacional “ordinario” no ta wordo uza completamente.
 E desaroyo di legislacion di consenso di Reino no ta cla pa loke ta trata e consecuencianan procedural di e rekisito di consenso.
 Na nivel di Reino tin mas espacio pa regulacionnan delega cu ta wordo considera deseabel door di e legislador den e paisnan individual.
 Ciudadanonan di Aruba, Corsou y Sint Maarten ta falta den mayoria caso e derecho di voto pa Staten-Generaal Hulandes.

Posibel otro deficiencianan pa menciona:
 Ausencia di un Parlamento di Reino directamente eligi pa e residentenan di tur pais di Reino.
 Falta di informashon accesibel (multilingual) (partikularmente ingles) tocante asuntonan di Reino / Reino, inkluyendo documentonan oficial manera Statuut pa Reino.
 Ausencia di Corte di arbitrahe pa resolve pleitonan huridico mutuo entre e paisnan di Reino (tambe pa loke ta trata e deficit democratico).

Durante su reunion na februari 2026 na Aruba, IPKO a instala un comision di experto encarga pa presenta denter di 12 luna proposicionnan pa reduci e deficit democratico. Miembronan di e comision ta: Milly Schwengle (Aruba), Aubrich Bakhuis (Corsou), Rachnilda Arduin (Sint Maarten) y Leonard Besselink (Hulanda).IPKO doet opnieuw poging democratisch deficit te verkleinen, dossierkoninkrijksrelaties (22 di februari 2026) 

 Posibel solucionnan 
Posibel solucionnan menciona den e rapport "Kiezen voor het Koninkrijk":

 Haci documentonan parlamentario y otro informacion relevante digitalmente accesibel via bo propio wèpsait parlamentario.
 Pidi Conseho di Minister di Reino pa anualmente publica un documento di maneho strategico.
 Intensifica consultanan interparlamentario.
 E parlamentonan di e paisnan Caribense den Reino mester haci miho uzo di e posibilidadnan existente di Statuut pa influencia legislacion nacional.
 E parlamentonan di e paisnan Caribense di Reino cada un mester nombra un enlase permanente na e Staten-Generaal cu ta vigila politica y legislacion relevante pa parlamentonan nacional.
 Regla e naturalesa y tema di legislacion di reino di consenso den un “acuerdo interinstitucional” pa interpreta e Statuut pa Reino Hulandes.
 Gobierno di Reino mester aplica e mesun normanan ora di emiti medidanan general di gobernacion di Reino (algemene maatregelen van rijksbestuur) manera gobierno Hulandes ta haci pa medidanan general di gobernacion (algemene maatregelen van bestuur).
 Hulandesnan cu ta biba na Aruba, Corsou y Sint Maarten di 18 aña bay ariba mester haya e derecho activo pa vota pa eleccion di Camara di Representante riba e mesun base cu tur otro Hulandes, ademas di e derecho pasivo.

Posibel otro solucionnan cu por wordo sugerí:

 Institucion di un Parlamento di Reino cu un representacion representativo y substancial di e paisnan Caribense di Reino.
 Publicacion multilingual di productonan huridico, aparte di e idioma Hulandes, en todo caso tambe den idioma Ingles en conexion cu e uso di idioma di e poblacion Caribense.
 Establece un Corte constitushonal of Corte di arbitrahe pa resolve disputanan mutuo.

 Link externo 
 Samenvatting Eindrapport Commissie Democratisch Deficit, Den Haag (11 di november 2009)

Category:Gobièrnu
Category:Polítika